《玉兰花》
明代·卢龙云

楚畹曾传擅国香，奇花如玉色偏良。千红未羡桃林满，万绿宁誇柳径芳。

白帝初分瑶作蕊，素娥只喜淡为妆。看来月下浑无色，却认枝头有暗香。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。